CELEX: 31973L0131
Language: el
Date: 1973-05-15 00:00:00
Title: Οδηγία 73/131/ΕΟΚ του Συμβουλίου της 15ης Μαΐου 1973 περί της πριμοδοτήσεως προσανατολισμού που προβλέπεται στο άρθρο 10 της οδηγίας της 17ης Απριλίου 1972 «περί εκσυγχρονισμού των γεωργικών εκμεταλλεύσεων»

Avis juridique important

|

31973L0131

Οδηγία 73/131/ΕΟΚ του Συμβουλίου της 15ης Μαΐου 1973 περί της πριμοδοτήσεως προσανατολισμού που προβλέπεται στο άρθρο 10 της οδηγίας της 17ης Απριλίου 1972 «περί εκσυγχρονισμού των γεωργικών εκμεταλλεύσεων»  

Επίσημη Εφημερίδα αριθ. L 153 της 09/06/1973 σ. 0024 - 0024 Ελληνική ειδική έκδοση: Κεφάλαιο 03 τόμος 9 σ. 0195  Ισπανική ειδική έκδοση: Κεφάλαιο 03 τόμος 7 σ. 0043  Πορτογαλική ειδική έκδοση : Κεφάλαιο 03 τόμος 7 σ. 0043 

++++ΟΔΗΓΙΑ ΤΟΥ ΣΥΜΒΟΥΛΙΟΥ  της 15ης Μαϊου 1973  περί της πριμοδοτήσεως προσανατολισμού που προβλέπεται στο άρθρο 10 της οδηγίας της 17ης Απριλίου 1972 " περί εκσυγχρονισμού των γεωργικών εκμεταλλεύσεων "  ( 73/131 / ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητας ,  την οδηγία του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων ( 1 ) , και ιδίως το άρθρο 10 ,  την πρόταση της Επιτροπής ,  Εκτιμώντας :  ότι , σύμφωνα με την ανωτέρω οδηγία , όταν το σχέδιο αναπτύξεως προβλέπει προσανατολισμό προς την παραγωγή βοείου και προβείου κρέατος , τα μέτρα ενθαρρύνσεως που προβλέπονται στο άρθρο 8 της οδηγίας αυτής συμπληρώνονται με τη χορήγηση μιάς πριμοδοτήσεως προσανατολισμού   ότι , λαμβανομένης υπόψη της σημερινής διαρθρώσεως των εκμεταλλεύσεων που δύνανται να εκσυγχρονισθούν σύμφωνα με την εν λόγω οδηγία , προσανατολιζόμενες προς την παραγωγή βοείου και προβείου κρέατος , η πριμοδότηση πρέπει να υπολογισθεί ανά εκτάριο εκτάσεως που απαιτείται για την παραγωγή του κρέατος αυτού , λαμβάνοντας υπόψη τον πραγματικό προσανατολισμό που δύναται αυτή να επιτύχει ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Αρθρο 1  Η πριμοδότηση προσανατολισμού που προβλέπεται στο άρθρο 10 της οδηγίας του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων υπολογίζεται ανά εκτάριο γεωργικής εκτάσεως που απαιτείται για την παραγωγή βοείου και προβείου κρέατος , σε μία εκμετάλλευση της οποίας το σχέδιο αναπτύξεως προβλέπει ότι , κατά την ολοκλήρωσή του , το μέρος των πωλήσεων σε βοοειδή και πρόβεια θα υπερβαίνει το 50 % του συνόλου των πωλήσεων της εκμεταλλεύσεως .  Το ποσό της πριμοδοτήσεως θα είναι :  - 45 λογιστικές μονάδες ανά εκτάριο και μέχρι 4 500 λογιστικές μονάδες ανά εκμετάλλευση , για τον πρώτο χρόνο ,  - 30 λογιστικές μονάδες ανά εκτάριο και μέχρι 3 000 λογιστικές μονάδες ανά εκμετάλλευση , για τον δεύτερο χρόνο ,  - 15 λογιστικές μονάδες ανά εκτάριο και μέχρι 1 500 λογιστικές μονάδες ανά εκμετάλλευση , για τον τρίτο χρόνο .  Αρθρο 2  Η παρούσα οδηγία απευθύνεται στα Κράτη Μέλη .  Εγινε στις Βρυξέλλες , στις 15 Μαϊου 1973 .  Για το Συμβούλιο  Ο Πρόεδρος  A . LAVENS  ( 1 ) ΕΕ αριθ . Ν 96 της 23.4.1972 , σ . 1 .